Xatral XL/Tavanic | Health24
Ek het gister vir dok geskryf oor my Xatral en Tavanic medikasie effekte (pos 1528).
Vandag was my sperm weereens snaaks en letterlik omtrent net 5 klein waterige druppels. Ek het die Uroloog se kamers geskakel, maar hy is landuit en sy dames het my aanbeveel om eerder die Tavanic antibiotika te voltooi en te kyk wat gebeur na die 10 dae kursus en of dit na normaal terugkeer.
Dokter het gister genoem dat die semen wel waterig kan wees, en ek is ook bewus dat dit so kan wees, maar my kommer is oor die feit dat dit so BITTER MIN is. Ek wonder al of die Xatral en Tavanic wat saam geneem word nie moontlik die effek kan he nie. Sal ''n apteker my kan inlig oor dit?
Wat is dokter se finale advies aan my?
Die Xatral is 'n alfa blokker. Dit kan soms retrograde ejakulasie veroorsaak ( die semen loop terug in die blaas in plaas van uit by die uretra opening) Dis glad nie gevaarlik nie en nie sleg vir jou gesondheid nie, maar kan 'n probleem wees as julle dalk beplan vir 'n swangerskap. Jy kan dalk sien dat jou uriene meer "wolkerig" lyk na 'n ejakulasie. As jy die Xatral later stop sal dit weer normaliseer.